Správna kombinácia vitamínov
Dobrý deň, chcel by som sa spýtať, ako by som mohol správne kombinovať vitamíny, ktoré mi boli doporučené od viacerých špecialistov, pri mojich aktuálnych problémoch? A to konkrétne vitamín C, D, E, 2x denne Magne B6, zinok + vápnik.
Ďakujem za radu.
Dobrý deň.
Ďakujeme za Vašu otázku.
Pri súčasnom užívaní prípravkov s obsahom magnézia a vitamínu D3 sa odporúča opatrnosť, kvôli riziku vzniku hypermagnezémie. Toto riziko je klinicky významné predovšetkým u dialyzovaných pacientov.
Pri užívaní prípravkov s obsahom vápnika, zinku a magnézia je potrebné zachovávať medzi jednotlivými prípravkami časový rozostup 2 - 3 hodiny, kvôli zníženej miere vstrebávania.
Vitamín D zvyšuje mieru vstrebávania vápnika (kalcia) z gastrointestinálneho traktu. V prípade dlhodobého užívania vysokých dávok prípravkov sa odporúča sledovať sérovú hladinu vápnika.
Prajem pekný zvyšok dňa.
S pozdravom
Mgr. Barbora Bičanovská